### Beslutningstema

I denne sag træffes beslutning om, hvilke cykelstiprojekter langs kommunevejene, der skal undersøges nærmere i forhold til en ny ansøgning til den statslige cykelpulje i 2025.

### Historik

Tønder Kommune har de seneste fire år indsendt seks ansøgninger på stiprojekter til den statslige cykelpulje.

Disse tre projekter har opnået tilskud:

* Branderupvej mellem [adresse] og Branderup fik tilskud fra [adresse] 2021
* [adresse] mellem Benedikte Winther rundkørslen og St. Emmerske fik tilskud fra [adresse] 2022
* Frifeltvej mellem [adresse] og Frifelt fik tilskud fra [adresse]

Disse projekter opnåede ikke tilskud:

* Høybergvej mellem [adresse] og stationen men udføres af egne midler
* Hydrovej i Tønder (indgik som ansøgning i 2021 og 2023)
* Dravedvej mellem Løgumkloster og [adresse] i [adresse] skov (indgik som ansøgning i 2023 og 2024)

I afslaget på tilskud til projektet på [adresse] opfordrer [adresse] til, at Tønder Kommune arbejder videre med projektet og indsender en ny ansøgning til kommende puljer.

### Sagsfremstilling

Vejdirektoratet oplyser, at Cykelpuljen 2025 åbner for ansøgninger primo januar 2025. Ansøgninger skal være modtaget hos Vejdirektoratet 31. marts 2025. Der er mulighed for at opnå 40 % tilskud, med mindre det drejer sig om et skolevejsprojekt. Her er der mulighed for at opnå 50 % tilskud.

I vejledningen til ansøgninger er der præciseret, at puljen målrettes pendlercykling, der forventes at give den største cykelfremmende effekt. Kriterierne for puljen vil være:

* Bedre sammenhæng i Ken Iversen på tværs af kommunegrænser
* Bedre fremkommelighed på cykelstier og nye cykelstier, der styrker pendling i såvel større som mindre kommuner
* Flest mulige cykelpendlere får gavn af projektet
* Forbedring af trafiksikkerhed og sammenhæng på skolevejsnet

Forvaltningen har gennemgået rangeringslisten over stiprojekter i forhold til kriterierne:

* Bevtoftvej mellem Toftlund og Bevtoft (to delprojekter) kan have potentiale både som pendlerrute og som projekt på tværs af kommunegrænser og i givet fald skal det koordineres med Haderslev Kommune
* Dravedvej mellem Løgumkloster og [adresse] (3 delprojektker) kan have potentiale både som pendlerrute og forbedret trafiksikkerhed til naturbørnehaven og Draved skov. Projektet langs [adresse] skal udarbejdes i respekt for Draved skovs kategori som urskov med fredede træer.
* Visbjergvej mellem [adresse] og Øster Terp kan have potentiale som forbedring af trafiksikkerhed og sammenhæng på skolevejsnet til [adresse].

Forvaltningen vurderer, at de øvrige projekter på rangeringslisten ikke opfylder kriterierne til ansøgning.

Såfremt Teknik- og Miljøudvalget ønsker at indsende ansøgninger til den statslige pulje i 2025, anmodes Teknik- og Miljøudvalget om at udvælge hvilke projekter, der kunne overvejes at søge statslige midler til. Forvaltningen vil efterfølgende screene de udpegede projekter i forhold til kriterierne, og om der foreligger andre udfordringer/konflikter i forhold til anlæg af cykelsti det pågældende sted. Denne screening forelægges for Teknik- og Miljøudvalget i januar 2025 til endelig beslutning om hvilke stiprojekter, der sendes til [adresse].

Der er vedlagt en opdateret rangeringsliste over stiprioriteringen. Der gøres opmærksom på, at

* enhedsprisen for en dobbeltrettet cykelsti i åbent land er hævet i forhold til tidligere år. Enhedsprisen er hævet til 4,0 mio. kr. pr. km cykelsti på baggrund af erfaringer fra de seneste anlæg af cykelstier samt de overslag, der er udarbejdet til de tidligere ansøgninger til [adresse]
* såfremt Tønder Kommune skulle opnå tilskud til et projekt af Cykelpuljen 2025, vil det skulle finansieres af egne anlægsmidler til cykelstier i 2026, da anlægsmidler i 2025 er afsat til anlæg af cykelstien mellem [adresse] og Frifelt.

### Økonomi

På investeringsorversigt er der afsat 4,854 mio. kr. til cykelstier i Tønder Kommune (puljen for 2025 er afsat til sti langs [adresse]). Der er ikke udmøntet et beløb til cykelstier i overslagsåret 2026, da puljen indgår i Teknik- og Miljøudvalgets basisbudget.

### Indstilling Fagchefen for Klima, Plan og Udvikling indstiller,

|  |  |
| --- | --- |
| at | projekter, der ønskes nærmere undersøgt og vurderet til forberedelse for ansøgning til den statslige pulje i 2025, udvælges. |

### Beslutning

Indstillingen godkendt, idet Teknik- og Miljøudvalget udvælger et samlet projekt på [adresse] (Projekt 16, 17, 14), Visbjergvej (Projekt 5), Hydrovej (Projekt 1), Bevtoftvej (Projekt 2) samt Bevtoftvej (Projekt 15, under forudsætning af samarbejde med Haderslev Kommune - ønskes undersøgt).